HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Jumalan kosketus
Tervetuloa ohjelman pariin! Olen Hermes Falcao Jr.
Luvassa on taas mahtava jakso.
Aion puhua jostain tärkeästä, mitä sinä ja minä tarvitsemme.
Saatat ihmetellä, mikä se on.
Puhun tänään Jumalan kosketuksesta.
Sinä ja minä tarvitsemme Jumalan kosketusta elämässämme.
On mahdotonta olla tehokas kristitty -
ilman konkreettista Pyhän Hengen kosketusta elämässä.
Aion käsitellä muutamia raamatunpaikkoja.
Kerron myös joitain hyvin tärkeitä ilmoitusasioita.
Et halua jäädä niistä paitsi. Katso siis ohjelma kokonaan.
Kaikki, mitä tuomme sinulle, rohkaisee ja rakentaa uskoasi.
Kerron myös mahdollisuuksista, -
miten voit olla Jumalan käytössä.
Osa teistä haluaa olla Jumalan käytössä.
Olet rukoillut ja puhunut ystävillesi siitä.
"Haluan, että Jumala käyttää elämääni."
Ohjelman aikana kerromme mahdollisuuksista tulla mukaan.
Pysy siis kanavalla.
Avataan Jesajan kirjan 6. luku.
Jes. 6:1. Luen katkelman ja selitän sitä hieman.
Ota vastaan kaikki, mitä Jumala haluaa tarjota.
"Kuningas Ussian kuolinvuotena minä näin Herran istuvan korkealla -
ja ylhäisellä istuimella, ja hänen vaatteensa liepeet täyttivät temppelin.
Serafit seisoivat hänen ympärillään; kullakin oli kuusi siipeä: -
kahdella he peittivät kasvonsa, kahdella he peittivät jalkansa, -
ja kahdella he lensivät. Ja he huusivat toinen toisellensa -
ja sanoivat: 'Pyhä, pyhä, pyhä Herra Sebaot; -
kaikki maa on täynnä hänen kunniaansa'."
Pysähdytään hetkeksi tähän.
Profeetta Jesaja oli saanut tällaisen kokemuksen.
Siihen aikaan hän oli jo profeetta.
Millä tasolla sitten oletkin kristityn elämässä, -
aina on tilaa kohtaamiselle ja tuoreelle kosketukselle taivaasta.
Olitpa seurakunnan pastori tai uusi uskova. Olitpa ollut uskossa 30 vuotta.
Me kaikki olemme eri tasolla ja elämänvaiheessa.
Mutta missä olemmekin, tarvitsemme tuoretta kosketusta taivaasta.
Jesaja oli jo profeetta. Raamattu sanoo, että kun kuningas Ussia kuoli, -
Jesaja näki Herran istuvan korkealla ja ylhäisellä istuimella, -
ja hänen vaatteensa liepeet täyttivät temppelin.
Raamattu sanoo, että siellä oli serafeja, enkeleitä.
Kullakin oli kuusi siipeä.
Sana "serafi" tarkoittaa "palavaa".
He olivat siis tulienkeleitä, jotka kantavat Jumalan puhdistavaa tulta.
Tuli tarkoittaa palavaa rakkautta, intoa, -
palavaa kaipuuta ja puhdistusta.
Tuli puhdistaa.
Raamattu puhuu Jesajan näystä.
Enkelit huusivat: "Pyhä, pyhä, pyhä Herra Sebaot; kaikki maa -
on täynnä hänen kunniaansa".
Jesaja kohtasi Herran. Hän näki Jumalan kirkkauden ilmestymisen.
Ilmestys järkytti häntä, vaikka hän oli profeetta.
Luetaan eteenpäin, jae 4.
"Ja kynnysten perustukset vapisivat heidän huutonsa äänestä, -
ja huone täyttyi savulla. Niin minä sanoin: -
'Voi minua! Minä hukun, sillä minulla on saastaiset huulet, -
ja minä asun kansan keskellä, jolla on saastaiset huulet; -
sillä minun silmäni ovat nähneet kuninkaan, Herran Sebaotin.'"
Tässä oli konkreettinen ilmestyminen. Herra ilmoitti itsensä voimallisesti.
Tulienkelit ilmestyivät. Niillä oli siivet. Raamattu sanoo, -
että paikka tuli täyteen savua. Koko talo oli täynnä savua.
Se oli takuulla valtava näky. Parempi kuin mikään Hollywood-elokuva.
Jumalan kirkkaus ilmestyi. Kun Jesaja näki sen, -
hän vastasi siihen ilmestykseen. "Voi minua! Minä hukun, sillä minulla on -
saastaiset huulet, ja minä asun kan- san keskellä, jolla on saastaiset huulet
sillä minun silmäni ovat nähneet kuninkaan, Herran Sebaotin."
Se oli Jesajan reaktio, kun hän näki Jumalan kirkkauden.
Hän näki oman tilansa.
Hän näki virheensä.
Hän näki, että hänellä on saastaiset huulet.
Hän koki olevansa siihen liian arvoton.
Olen iloinen, ettei Jumala pysähtynyt siihen.
Jumala näkee vajavuuksiemme yli.
Hän näkee epäonnistumisiemme, virheidemme ja syntiemme yli.
Hän näkee kaiken sen yli, -
jonka luulet estävän meitä olemasta Hänen käytössään.
Jae 6: "Silloin lensi minun luokseni yksi serafeista, -
kädessään hehkuva kivi, jonka hän oli pihdeillä ottanut alttarilta, -
ja kosketti sillä minun suutani sanoen: "Katso, tämä on koskettanut -
sinun huuliasi; niin on sinun velkasi poistettu ja syntisi sovitettu".
Ja minä kuulin Herran äänen sanovan: "Kenenkä minä lähetän?
Kuka menee meidän puolestamme?"
Minä sanoin: "Katso, tässä minä olen, lähetä minut".
Hieno raamatunkohta. Tässä näkee kaksi erilaista reaktiota.
Ensin Jesaja sanoi: "Voi minua! En ole arvollinen -
näkemään Hänen kirkkauttaan ja läsnäoloaan.
Minulla on saastaiset huulet, samoin kansalla, jonka keskellä asun.
Ja minun silmäni ovat nähneet Herran Sebaotin, kirkkauden kuninkaan."
Hänen ensimmäinen reaktionsa oli: -
"En voi ottaa tätä vastaan. En kelpaa."
Mutta Jumala, mutta Jumala -
lähetti enkelin, jolla oli palava hiili.
Sillä enkeli kosketti Jesajan huulia.
Hän siis kohtasi Jumalan.
Sai taivaan kosketuksen.
Tuo kosketus muutti hänet.
Se muutti Jesajan käsityksen omasta itsestään.
Kun saat kosketuksen taivaasta, se muuttaa jopa käsityksesi itsestäsi.
Jollakulla voi olla huono itsetunto. Sanot Jesajan tavoin: "En kelpaa -
Jumalan käyttöön menneisyyteni takia.
En kelpaa tekemään mitään tärkeää taivaan valtakunnassa -
tai tekemään mitään hyvää Jumalalle tai olemaan Jumalan yhteydessä.
Jumala lähetti enkelin, joka tuli hehkuva hiili kädessään.
Enkeli kosketti Jesajan huulia tulella.
Ja sitten...
enkeli sanoi, että hänen velkansa on poistettu ja syntinsä sovitettu.
Sitten hän kuuli Herran äänen sanovan: "Kenenkä minä lähetän?
Kuka menee meidän puolestamme?"
Herra siis odotti vastausta joltakulta, joka kuunteli Jumalan tahtoa.
Jumala ei etsi täydellisiä.
Jos Hän etsisi, Hän ei löytäisi ketään.
Minä en ole täydellinen. En kelpaa siksi, että olisin täydellinen.
Sinä et ole täydellinen. Et kelpaa siksi, että olisit täydellinen.
Jumala ei etsi täydellisyyttä vaan alttiutta.
Ihmisiä, jotka sanovat: "Olen tässä. Haluan muuttua, tehdä tahtosi, -
muovata elämäni tahtosi ja sanasi mukaan.
Tahdon tehdä tahtosi. Käytä minua."
Jesaja sai kosketuksen taivaasta, ja Jumalan tuli kosketti hänen huuliaan.
Miksi huulia? Koska hän sanoi: "Minulla on saastaiset huulet.
Kansalla, jonka keskellä asun, on saastaiset huulet."
Enkeli sanoi: "Totta. Minäpä ratkaisen asian.
Poltan suusi Jumalan tulella, joka puhdistaa.
Niin et voi sanoa sitä enää. Puhdistan sen, mitä sanot saastaiseksi."
Kenties sinulla oli ongelma menneisyydessä. Olit narkomaani.
Tai alkoholisti. Sanot: "Jumala ei voi käyttää minua tämän vuoksi."
Jumala sanoo: "Ratkaisen asian. Kosketan elämääsi.
Vapautan sinut siitä, mitä pidät esteenä. Vapautan sen kautta muita."
Halleluja. Jesajalla oli ongelma. Enkeli kosketti juuri ongelmakohtaa.
Kun Herra kysyi, kenet hän lähettää, Jesaja vastasi: -
"Tässä minä olen, lähetä minut."
Kun saat kosketuksen taivaasta, -
kosketus muuttaa käsityksen, joka sinulla on itsestäsi.
Tahdon rohkaista joitakuita, joilla on identiteettikriisi.
Joilla on huono itsetunto ja itsekuva.
Jotka sanovat: "En minä." Mutta sinä tarvitset kosketusta taivaasta.
Kun Jumala koskettaa elämääsi tulella, vastauksesi muuttuu.
Jos sinulla on tällaisia kamppailuja, katso ohjelman loppuun asti.
Aion rukoilla erityisesti puolestasi, -
että Jumala vapauttaa sinut huonosta itsetunnosta, -
huonosta itsekuvasta.
Olet arvokas Herran silmissä.
Jumala tahtoo koskettaa elämässäsi aluetta, jota kutsut saastaiseksi.
Käymme nyt pienellä tauolla.
Tauon jälkeen jatkan sanomaa ja rukoilen puolestasi.
Jatkamme aiheesta Jumalan kosketus.
Miten tärkeää on ymmärtää tarve, -
että vaellamme ja vastaanotamme kosketuksen taivaasta.
Ei vain kerran elämässä.
Tapaan monia, jotka sanovat: "Sain kosketuksen vuonna 1983.
Sain kielet." Se on mahtavaa, voimallista.
Mutta et voi elää eilisen kokemuksesta.
Se on hyvä asia, mutta kristityn elämämme on dynaamista elämää.
Se on vaeltamista päivittäin Herran kanssa ja jatkuvaa kasvamista -
kirkkaudesta kirkkauteen. Ei voi tyytyä vain menneisyyden kokemuksiin, -
vaikkakin niitä arvostaa ja vaalii. En käske unohtamaan niitä kokemuksia.
Käsken etsimään tuoretta mannaa, jota Jumala tarjoaa sinulle tänään.
Hänellä näet on varattuna sinulle tänään kohtaaminen, -
joka innostaa sinua, -
täyttää hengellisen vaelluksesi.
Olemme puhuneet profeetta Jesajasta.
Hän oli jo profeetta, ja silti hän yhä kohtasi Herran.
Hän itse järkyttyi siitä.
Jumalan läsnäolossa on siis tasoja, joita emme vielä ole maistaneet.
Hengessä on ulottuvuuksia, joissa emme vielä vaeltaneet. Halleluja.
Muista, että palvelustyönsä alussa -
Jeesus muutti veden viiniksi.
Myöhemmin hän herätti Lasaruksen kuolleista.
On olemassa Hengen ja Hengessä vaeltamisen tasoja, -
jotka kasvavat kirkkaudesta kirkkauteen.
En puhu vanhurskauttamisesta. Olet jo vanhurskas Jumalan silmissä -
Jeesuksen Kristuksen kautta. Olet Jumalan vanhurskaus Kristuksessa.
Puhun tässä Herran tuntemisesta uudella tasolla.
Jumalan kosketus antaa sinulle -
uuden käsityksen itsestäsi.
Se antaa omanarvontunnetta Sanasta.
Et näe itseäsi pelkästään ihmisenä -
tai armosta pelastettuna syntisenä, -
vaan näet itsesi Kristuksessa Jumalan perillisenä -
ja Kristuksen kanssaperillisenä. Kaikki Kristukselle kuuluva kuuluu sinulle.
Muista apostoli Pietari.
Hän kielsi Jeesuksen kolme kertaa.
Hän koki syyllisyyttä. Raamattu sanoo, että hän itki katkerasti.
Hän tapasi Herran rannalla.
Jeesus kysyi häneltä kolme kertaa: "Pietari, rakastatko sinä minua?"
Kolmesti. Yhden kohti jokaista kertaa, kun hän kielsi Kristuksen.
Tapahtui eheyttäminen. Toivo ja rakkaus eheytyivät.
Noin 50 päivää myöhemmin, sen jälkeen kun hän kielsi Kristuksen,-
hän oli yläsalissa 120 opetuslapsen kanssa.
Taivaasta tuli kova tuulen humaus.
Se täytti koko talon.
Tuliset kielet laskeutuivat.
Kiintoisaa, että Jesajan kirjassa enkeleillä oli hehkuvat hiilet.
Ap. t. 2:ssa kerrotaan, että tulisia kieliä laskeutui kaikkien päiden ylle.
Jokaisen opetuslapsen pään päällä oli tulinen kieli.
Raamattu sanoo, että monet ihmettelivät sitä.
"Ovatko nämä miehet täynnä viiniä?"
Yksi mies nousi -
väkijoukon keskeltä.
Hän oli rohkea kuin leijona. Hän julisti: -
"Nämä miehet eivät ole juovuksissa. Kello on vasta yhdeksän aamulla.
Tämä on sitä, mistä profeetta Joel ennusti: viimeisinä päivänä -
Jumala vuodattaa Henkensä kaiken lihan ylle.
Poikanne ja tyttärenne profetoivat." Hän alkoi selittää Joelin profetiaa -
ja julistaa evankeliumia. Hän puhui kuningas Daavidista ja Jeesuksesta.
Hän julisti evankeliumia rohkeasti. Tuo mies oli Pietari.
Noin 50 päivää aiemmin hän ei oikein tuntenut identiteettiään Kristuksessa.
Hän luuli, että kaikki oli menetetty. Hän katui ja itki katkerasti.
Kun Jeesus eheytti hänet rakkaudessa ja hän sai Jumalan tulen,
kosketuksen taivaasta, hän sai rohkeuden ja näki itsensä -
niin kuin Kristus näki hänet. Hän löysi uudelleen arvonsa Kristuksessa.
Sinun ja minun pitää löytää uudelleen arvomme Kristuksessa.
Arvomme on Kristuksessa. Meidät on oksastettu Häneen.
Meistä tuli yksi henki Herran kanssa. Raamattu puhuu siitä selvästi.
Tarvitset tuoretta kohtaamista Herran kanssa.
Et katso sattumalta tätä jaksoa, -
jossa puhutaan Jumalan kosketuksesta.
Uskon, että Jumala haluaa koskettaa elämääsi.
Hän haluaa sytyttää uudelleen tulen joissakin, -
jotka ovat kohdanneet kamppailuja, pettymyksiä ja masennusta.
Jotka ovat löytäneet itsensä paikasta, jossa he ovat kokeneet toivottomuutta.
Sanon Jeesuksen nimessä, että Jumala kohtaa sinua -
toivolla, läsnäolollaan, voimallaan, paranemisella ja eheytymisellä.
Tahdon rukoilla puolestasi, että Jumala kohtaa sinua, missä oletkin.
Sinä nuori, joka kamppailet pornoriippuvuutta vastaan.
Huume- tai alkoholiriippuvuutta vastaan. Olet kiinni maailmassa.
Kun Jumalan tuli tulee yllesi, Hän antaa voiman voittaa se kaikki.
Jos pystyt, kohota kätesi.
Ellet pysty, ymmärrän, mutta tahdon rukoilla silti.
Rukoilen Jeesuksen nimessä.
Isä, kiitän Sinua Jeesuksen nimessä jokaisesta katsojasta.
Kiitos, että kirkkautesi peittää heidät.
Kohtaa heitä niin kuin kohtasit profeetta Jesajaa.
He kenties sanovat, etteivät he ole arvollisia, niin kuin Jesaja sanoi.
Ehkä he sanovat olevansa saastaisia. Isä, kosketa heitä taivaan tulella.
Anna heidän tuntea äänesi.
Näytä, mitä ajattelet heistä ja miten näet heidät.
Herätä kuolleet unelmat. Palauta toivo.
Paranna murtuneet sydämet Jeesuksen Kristuksen nimessä.
Julistan sinulle toivoa. Nuhtelen masennusta ja itsemurha-ajatuksia.
Nuhtelen noituutta Jeesuksen nimessä.
Nuhtelen kaikkea paholaisen työtä elämäsi, työtäsi ja tietäsi vastaan.
Tiesi tulkoon esiin Jeesuksen nimessä.
Käsken kehosi parantua. Isä, anna toivo kaikkialle Suomeen.
Taivaan toivo kohdatkoon ihmisiä juuri nyt.
Jumalan tuli koskettakoon heitä Jeesuksen nimessä.
Halleluja.
Jos Jumala kosketti sinua, lähetä meille sähköpostia.
Ota yhteyttä sosiaalisessa mediassa.
Meistä on mahtavaa kuulla, -
miten ohjelma on vaikuttanut ihmisten elämään.
Olemme puhuneet Jumalan kosketuksesta ja sen hedelmästä.
Herra kysyi: "Kuka menee meidän puolestamme?"
Jesaja sanoi: "Tässä olen. Lähetä minut."
Meillä on jännittävä mahdollisuus, johon voit tulla mukaan.
Lähdemme marraskuussa ihmeiden lähetysmatkalle Amazonille.
Matkan ajankohta on 26.11.―3.12. Tule mukaan, missä oletkin.
Kerro meille, että olet tulossa. Ilmoittaudu matkalle.
Tule mukaan tiimiin. Saatat kysyä: "Mitä minä teen Amazonilla?"
Pääset Jumalan käyttöön. Mahdollisuuksia on monia.
Tavoitamme lapsia, jotka eivät ole vielä pelastuneet.
Kutsumme heitä tilaisuuteen, -
jossa jaamme leluja, vaatteita ja jalkapalloja.
Hauskuutamme heitä ja myös kerromme heille evankeliumia.
Sadat lapset ympäri maailman -
ovat muuttuneet, täyttyneet Pyhällä Hengellä ja parantuneet.
Tavoitamme lapsia ja aikuisia. Jaamme ruokaa köyhille.
Palvelemme köyhiä. Opit rukoilemaan ihmisten puolesta -
ja palvelemaan Jumalan rakkaudella. Halauksellakin voi olla suuri vaikutus.
Järjestämme konferensseja palavien seurakuntien kanssa.
Koet ylistystä eri kulttuurissa.
Tutustut ihmisiin Amerikasta ja muista kansakunnista.
Kaikkien yhteinen tavoite on nähdä Jumalan kirkkauden ilmestyvän.
Näet Amazonjoen. Pidämme hauskaa.
Näet, miten joki kohtaa valtameren. Se on hieno, kaunis näky.
Näet henkeäsalpaavia maisemia.
Pidät hauskaa, julistat evankeliumia, näet ihmeitä, -
rukoilet sairaiden puolesta. Opetan rukoilemaan sairaiden puolesta.
Siellä tulee olemaan runsaasti palvelumahdollisuuksia, -
joissa Jumala voi käyttää sinua.
Jos sanot: "Tässä olen. Lähetä minut", tämä on hetkesi.
Ota yhteyttä ja ilmoittaudu.
Ellet pysty lähtemään, voit ryhtyä kumppaniksemme.
Tule kuukausilahjoittajaksi. Tarvitsemme apuasi.
Tavoitamme Lähi-itää, Etelä- Amerikkaa, Aasiaa, Eurooppaa.
Tarvitsemme apuasi. Tule mukaan työhön.
Liitä kätesi käteemme Jeesuksen nimessä. Ota yhteyttä.
Tue ohjelmaa soittamalla tukinumeroon. Siunausta ja näkemiin!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz